CELEX: 52014XG0606(01)
Language: et
Date: 2014-06-06 00:00:00
Title: Nõukogu järeldused ELi tolliliidu juhtimise reformi kohta

6.6.2014   
            
            
               ET
            
            
               Euroopa Liidu Teataja
            
            
               C 171/1
            
         NÕUKOGU JÄRELDUSED ELI TOLLILIIDU JUHTIMISE REFORMI KOHTA
   2014/C 171/01
   EUROOPA LIIDU NÕUKOGU,
   TULETADES MEELDE
   
               —
            
            
               ELi tollikoostöö ülesannet ja panust seoses Euroopa Liidu lepingu artiklis 2 sätestatud Euroopa Liidu eesmärkide saavutamisega;
            
         
               —
            
            
               et ELi tolliliit on üks Euroopa integratsiooni ja Euroopa poliitika suurimaid edulugusid;
            
         
               —
            
            
               et kuigi ELi tolliliitu toetab kindel õigusraamistik ja see kuulub liidu ainupädevusse, vastutavad tollialaste õigusaktide rakendamise ja selleks tehtava koostöö eest peamiselt liikmesriigid;
            
         
               —
            
            
               Euroopa Komisjoni 21. detsembri 2012. aasta teatist tolliliidu olukorra kohta, (1) milles palutakse Euroopa Parlamendil ja nõukogul alustada dialoogi sidusrühmadega, et määratleda prioriteedid ja reformida ELi tolliliidu juhtimist;
            
         
               —
            
            
               nõukogu 10. detsembri 2012. aasta järeldusi tolliliidu strateegia edenemise kohta, (2) milles pööratakse muu hulgas tähelepanu vajadusele parandada ELi tolliliidu sisemist juhtimist ja koostööle muude asutustega ja erasektoriga, ning samuti vajadusele keskenduda tingimustele ja ressurssidele, et tagada parima teenuse osutamine ettevõtjatele;
            
         
               —
            
            
               peadirektorite kõrgetasemelise töörühma aruannet, milles käsitletakse neid väljakutseid ja komisjoni teatises (tolliliidu olukorra kohta) esitatud ettepanekuid;
            
         
               —
            
            
               Euroopa Komisjoni tegevust, et esitada 2014. aastaks ELi tolliliidu juhtimise tegevuskava;
            
         
               —
            
            
               et üldised juhtimiseesmärgid on parandada ELi tolliliidu tõhusust ja toimimist ning teha seda kõige kulutõhusamal viisil, kasutades ressursse ELi ja samuti liikmesriikide tasandil ökonoomselt;
            
         MÄRKIDES, et
   
               —
            
            
               tolliliidu areng tegevusmahtude suurenemise, infotehnoloogia rakendamise ning poliitika ja seadusandluse osas on olnud märkimisväärne;
            
         
               —
            
            
               2010. aastal läbi viidud tolliasutuste enesehindamise põhjal tehtud järeldustes kutsuti üles ajakohastama ja parandama ELi tolliliidu rakendamise juhtimist;
            
         
               —
            
            
               on esitatud ELi tolliliidu hindamist käsitleva komisjoni uuringu järeldused;
            
         
               —
            
            
               vajadus kiiresti reageerida vastavalt muutuvatele poliitilistele vajadustele, sidusrühmade nõudmistele ja muutuvale ülemaailmsele ettevõtluskeskkonnale nõuab kõrgetasemeliste teenuste osutamist kõigis ELi tolliliidu vastutusalasse kuuluvates valdkondades ning tulemuste mõõtmist;
            
         
               —
            
            
               on tähtis suhelda tihedalt ettevõtjate ja kaubandusringkondadega, mis aitab toetada ja soodustada seaduslikku kaubandust ja arendada tõhusaid strateegiaid, arvestades nõuetekohaselt nende ärimudeleid;
            
         
               —
            
            
               21. märtsil 2014 leppisid ELi liikmesriikide tolliasutuste juhid ja komisjoni maksunduse ja tolliliidu peadirektoraat kokku Ateena deklaratsioonis, milles võeti teadmiseks juhtimise reformi käsitleva peadirektorite kõrgetasemelise töörühma järeldused, ning eelkõige seda, et 28 liikmesriiki kiitsid ühehäälselt heaks lisas esitatud tollipoliitika töörühma pädevuse;
            
         TUNNISTADES, et
   
               —
            
            
               arvestades asjaolu, et ELi tolliliit toimib üldiselt hästi, peavad ELi tolliliidu toimimise parandamiseks võetud meetmed olema järkjärgulised ja esmajärjekorras tuleb parandada olemasolevaid struktuure ja menetlusi ning võtta nõuetekohaselt arvesse tolli valdkonna juhtimise väljakutseid;
            
         
               —
            
            
               tollil on peamise asutuse oluline roll, mis seisneb rahvusvahelise kaubanduse järelevalve eest vastutamises, ning kaubanduse soodustamise ning finantshuvide ja ühiskonna kaitsmise roll;
            
         
               —
            
            
               tolli roll on viimastel aastatel märkimisväärselt muutnud ning hõlmab nüüd üha rohkem ülesandeid muudes valdkondades kui maksu kogumine ja salakaubavedu, ning on oluline, et seda panust poliitilisel tasandil, sealhulgas ministrite nõukogus, ja rahva hulgas õigesti mõistetakse ja toetatakse;
            
         
               —
            
            
               paremini toimiva tolliliidu saavutamise eesmärgil on tähtis järgida võtmeprioriteedina kõigis tolliga seotud valdkondades poliitikakujundamisel integreeritumat lähenemisviisi;
            
         
               —
            
            
               liikmesriikidel on uute poliitikate rakendamisel ja IT-süsteemide arendamisel finantsraskusi ja vähe ressursse;
            
         PALUB KOMISJONIL JA LIIKMESRIIKIDEL
   
               —
            
            
               tagada tollialaste õigusaktide rakendamisel ühesugused tulemused ja parandada tulemuste hindamist, määratledes asjakohased valdkonnad ja töötades välja sobivad põhilised tulemusnäitajad;
            
         
               —
            
            
               teha tulemuslikku ja kulutõhusat tihedamat koostööd ning võtta võimaluse korral liikmesriikidevahelisi ning liikmesriikide ja komisjoni vahelisi ühismeetmeid. Seda arvestades peaks hea tava vahetamist täiendama, uurides konkreetseid valdkondi, kus tihedam koostöö ja ühismeetmete võtmine annab reaalset kasu liikmesriikidele ja kogu ELile, sealhulgas korraldades tollimenetluste rakendamisel vahendite ühiskasutuse. Süvendatud koostööd teha soovivad liikmesriigid võivad võtta ühiseid meetmeid, milles sobival viisil osaleb komisjon, millel peaks olema selgelt määratletud tegevusraamistik ja mis peaks põhinema sobivate õigusaktide ja pädevuse alusel väljatöötatud mudelil ning suurendama ELi konkurentsivõimet;
            
         
               —
            
            
               töötada välja kõigis tolliga seotud valdkondades ühiselt juhitavaid ja hallatavaid IT-süsteeme käsitlev pikaajaline ja sidus strateegia, võttes arvesse piiratud ressursse ja finantsmõju;
            
         
               —
            
            
               võtta sobivaid meetmeid, et parandada tolliasutuste ning muude kaubanduse soodustamise ja rahvusvahelise tarneahela ohutuse ja julgeoleku valdkonnas tegutsevate asutuste vahelist suhtlemist ja kooskõlastamist;
            
         
               —
            
            
               astuda vajalikke samme, et saavutada poliitika kujundamise integreeritum lähenemisviis kõigis tolliga seotud valdkondades ELi ja liikmesriikide tasandil;
            
         
               —
            
            
               tagada tolliasutuste tugev ja süstemaatiline suhtlemine kaubandusringkonnaga ELi ja liikmesriigi tasandil, et valmistada paremini ette lahendused, mis on kooskõlas kaubanduse ja tolliga seotud ärimudelite ja rahvusvaheliste standarditega;
            
         PALUB KOMISJONIL
   
               —
            
            
               vaadata läbi ja ratsionaliseerida tihedas koostöös liikmesriikidega organid ja eksperdirühmad, mis tegelevad ELi tolliliidu rakendamisega ELi tasandil;
            
         
               —
            
            
               kiita heaks lisas esitatud tollipoliitika töörühma pädevus;
            
         PALUB TOLLIPOLIITIKA TÖÖRÜHMAL
   
               —
            
            
               toimida alates käesolevast hetkest lisas esitatud tollipoliitika töörühma pädevuse kohaselt;
            
         PALUB LIIKMESRIIKIDEL JA JÄRGMISTEL EESISTUJARIIKIDEL
   
               —
            
            
               uurida ja hinnata võimalusi tolliga seotud töörühmade strateegiliseks rakendamiseks ning nende parimaks paigutamiseks nõukogu struktuuris ning vajaduse korral esitada selle põhjal nõukogule ettepanek;
            
         
               —
            
            
               teha nõukogus sobivaid algatusi, et suurendada tolli rolli poliitilisel tasandil.
            
         
      (1)  COM(2012) 791.
   
      (2)  ELT C 80, 19.3.2013, lk 11.
   
      I LISA
      Tollipoliitika töörühm (CPG)
      Pädevus
      
         Liikmesus
      
      Tollipoliitika töörühm koosneb kõigi Euroopa Liidu liikmesriikide tolliasutuste peadirektoritest ja Euroopa Komisjoni esindajast. CPG juhatajaks on Euroopa Komisjon.
      
         Roll
      
      CPG roll on:
      
                  —
               
               
                  anda Euroopa Komisjonile strateegilist poliitilist nõu tollipoliitika küsimustes ning selle kohta, kuidas saab parandada ELi tolliliidu toimimist;
               
            
                  —
               
               
                  olla kollegiaalseks juhtüksuseks ELi tolliliidu tulemusliku ja tõhusa toimimise nimel, sealhulgas operatiivtegevuse poliitika elluviimisega seotud küsimustes;
               
            
                  —
               
               
                  vahetada parimaid tavasid ja teavet esilekerkivate riskide ja nõuete järgimisega seotud probleemide kohta;
               
            
                  —
               
               
                  teha strateegilist järelevalvet ning anda suuniseid ja juhiseid mitmete erinevate komiteede ja töörühmade tööks programmi Toll 2020 (Customs 2020) alusel, sealhulgas lahendades eriarvamusi, mis võivad tekkida muude komiteede ja töörühmade töö käigus, suunates nende komiteede ja töörühmade tööd ning andes komisjonile nõu vajaduse kohta komiteesid või töörühmi luua või laiali saata, võttes aluseks nende töö väärtuse hinnangu;
               
            
                  —
               
               
                  olla foorumiks strateegiliste arutelude pidamiseks varases etapis, muu hulgas järgmistel teemadel:
                  
                              —
                           
                           
                              kujunevad või kavandatavad väljapakutud uued poliitikaalgatused või kavandatavad õigusaktid, mis muudavad või mõjutavad kehtivat tollipoliitikat või avaldavad mõju operatiivtööle;
                           
                        
                              —
                           
                           
                              uute õigusaktide tulemusel esilekerkivad operatiivtöö poliitika rakendamisega seotud küsimused;
                           
                        
                              —
                           
                           
                              probleemid, mis mõjutavad liikmesriikide struktuuride ja inimressursside haldamist, sealhulgas koolitus- ja haridusprogramme eelarvet ja suutlikkust;
                           
                        
                              —
                           
                           
                              järelevalvemeetmete valik, nende käivitamine ja hindamine ning nende tulemused;
                           
                        
                              —
                           
                           
                              kõik muud küsimused, mida CPG liikmed peavad olemuselt strateegiliseks ning mis kuuluvad CPG tegevusvaldkonda.
                           
                        
            Euroopa Komisjon taotleb sobiva ajavaruga CPG kokkulepitud tegevusvaldkonna raames liikmesriikide nõu asjakohastes küsimustes.
      
         Koosolekud
      
      CPG koosolekud korraldatakse vähemalt kolm korda aastas või vajaduse korral sagedamini. Euroopa Komisjon koostab liikmesriikidega konsulteerides ja CPG rolli arvestades nende koosolekute päevakorra.
      
         Päevakord ja kodukord
      
      CPG päevakord koosneb A- ja B-punktidest. Päevakorra A-punktid on teavitamiseks ning nende puhul jagatakse enne koosolekut CPG liikmetele üksnes dokumendid. Päevakorra A-punktide puhul ei toimu koosolekul ettekannet ega arutelu, välja arvatud juhul, kui liikmesriik või Euroopa Komisjon teatab enne koosolekut vähemalt ühe nädala ette, et vastava teema üle peetakse arutelu, ning kirjeldab selgelt arutatava küsimuse olemust ja ulatust. Päevakorra B-punktide üle peetakse arutelu ja nende suhtes võetakse vastu otsus.
      Kui liikmesriik taotleb B-punkti lisamist päevakorda, lisatakse see järgmise CPG koosoleku päevakorda, välja arvatud juhul, kui see teema ei kuulu selgelt CPG pädevusse.
      Kui vähemalt 25 % CPG liikmetest esitab taotluse Euroopa Komisjoni aruande koostamiseks CPG rolli arvestades asjakohase konkreetse küsimuse või teema kohta, rahuldab Euroopa Komisjon selle taotluse CPGga kokkulepitava aja jooksul, välja arvatud CPG kokkulepitud erakorralisel juhul.
   
   
      II LISA
      
         Ateena deklaratsioon ELi tolliliidu juhtimise reformi kohta
         Kõrgetasemeline seminar ELi tolliliidu juhtimise reformi kohta
         ELI LIIKMESRIIKIDE TOLLIASUTUSTE JUHID NING EUROOPA KOMISJONI MAKSUNDUSE JA TOLLILIIDU PEADIREKTORAAT, KOHTUDES 20.–21. MÄRTSIL 2014 ATEENAS,
         MEENUTAVAD
         ELi tollikoostöö ülesannet ja panust seoses Euroopa Liidu lepingu artiklis 2 sätestatud Euroopa Liidu eesmärkide saavutamisega;
         Euroopa Komisjoni 21. detsembri 2012. aasta teatist tolliliidu olukorra kohta (COM(2012) 791), milles palutakse Euroopa Parlamendil ja nõukogul alustada dialoogi sidusrühmadega, et määrata prioriteedid ja reformida ELi tolliliidu juhtimist;
         nõukogu 19. märtsi 2013. aasta järeldusi tolliliidu arengu kohta, milles pööratakse tähelepanu vajadusele parandada ELi tolliliidu sisemist juhtimist ja koostööle muude asutustega ja erasektoriga, ning samuti vajadusele keskenduda tingimustele ja ressurssidele, et tagada parima teenuse osutamine ettevõtjatele;
         et ELi tolliliit on üks Euroopa integratsiooni ja Euroopa poliitika suurimaid edulugusid;
         et kuigi ELi tolliliitu toetab kindel õigusraamistik ja see kuulub liidu ainupädevusse, vastutavad tollialaste õigusaktide rakendamise ja selleks tehtava koostöö eest peamiselt liikmesriigid;
         varasemaid riikide tolliasutuste juhtide deklaratsioone, mille eesmärk on pidada arutelu liikmesriikidevahelise ning liikmesriikide ja komisjoni vahelise koostöö võimalike uute viiside kohta ELi tolliliidu reformimiseks (nt Prahas ja Rukas tehtud deklaratsioonid);
         peadirektorite kõrgetasemelise töörühma aruannet, milles käsitletakse neid väljakutseid ja komisjoni teatises (ELi tolliliidu olukorra kohta) esitatud ettepanekuid;
         Euroopa Komisjoni tegevust, et esitada 2014. aastaks ELi tolliliidu juhtimise tegevuskava;
         et üldised juhtimiseesmärgid on parandada ELi tolliliidu tõhusust ja toimimist ning teha seda kõige kulutõhusamal viisil, kasutades ressursse ELi ja samuti liikmesriikide tasandil ökonoomselt;
         et on tähtis suhelda tihedalt ettevõtjate ja kaubandusringkondadega, mis aitab toetada ja soodustada seaduslikku kaubandust ja arendada tõhusaid strateegiaid, arvestades nõuetekohaselt nende ärimudeleid;
         MÄRKIDES
         et tolliliidu areng tegevusmahtude suurenemise, infotehnoloogia rakendamise ning poliitika ja seadusandluse osas on olnud märkimisväärne;
         et 2010. aastal läbi viidud tolliasutuste enesehindamise põhjal tehtud järeldustes kutsuti üles ajakohastama ja parandama ELi tolliliidu rakendamise juhtimist;
         ELi tolliliidu hindamist käsitleva komisjoni uuringu kohta tehtud järeldusi;
         et vajadus hea reageerimiskiiruse järele, arvestades muutuvaid poliitilisi vajadusi, sidusrühmade nõudmised ja muutuv ülemaailmne ettevõtluskeskkond nõuab kõrgetasemeliste teenuste osutamise jätkamist kõigis ELi tolliliidu vastutusalasse kuuluvates valdkondades ning tulemuste mõõtmist;
         et peadirektorite kõrgetasemelise töörühma järeldusi toetati tugevalt, ning eriti seda, et 28 liikmesriiki kinnitasid ühehäälselt lisas esitatud tollipoliitika töörühma pädevuse;
         LEPIVAD SEDA ARVESTADES ELI TOLLILIIDU JUHTIMISE LÄBIVAATAMISEL KOKKU JÄRGMISES:
         arvestades asjaolu, et ELi tolliliit toimib üldiselt hästi, peavad ELi tolliliidu toimimise parandamiseks võetud meetmed olema järkjärgulised ja esmajärjekorras tuleb parandada olemasolevaid struktuure ja menetlusi;
         sellest lähtudes tuleks erilist tähelepanu pöörata järgmisele.
         
            Ühesuguste tulemuste tagamine tollialaste õigusaktide rakendamisel
         
         ELi tolliliidu tõhusaks toimimiseks on määrava tähtsusega ühtsed õigusnormid ja ühetaoline rakendamine ning on tähtis saavutada ühesugused tulemused ja parandada tulemuslikkuse mõõtmist, määrates asjaomased valdkonnad ja töötades välja sobivad põhilised tulemusnäitajad.
         
            Tihedama koostöö ja ühiste meetmete arendamine
         
         Tihedamaks liikmesriikidevaheliseks koostööks on kahtlemata potentsiaali. Tõhususe parandamine kulutõhusal viisil eeldab, et liikmesriigid ja komisjon uurivad, millistes konkreetsetes valdkondades annavad koostöö ja ühised meetmed kasu liikmesriikidele ja ELile tervikuna. Hea tava vahetamist tuleks täiendada sellega, et uuritakse võimalust võtta ja võetakse ühiseid meetmeid, eelkõige järgmistes valdkondades: tolliametnike koolitus; lihtsustatud menetlused ja volitatud ettevõtjad (AEO); riskihaldamine ja kriisiohjamine; sidusad eelotsused, nt siduv tariifiinformatsioon ja siduv päritoluinformatsioon; sidusad hindamistavad; kombineeritud lähenemisviisi kasutavate IT-süsteemide koostalitlusvõime.
         Ühismeetmeid võib olla vaja võtta neil liikmesriikidel (koos komisjoni sobiva osalusega), kes soovivad teha süvendatud koostööd, sealhulgas rakendada ressursside ühiskasutust tollimenetluste rakendamisel, mille tulemuseks on märkimisväärne sääst liikmesriigi ja ELi tasandil, mida kinnitab ärimudel.
         
            Pikaajalise visiooni ja strateegia kehtestamine IT valdkonnas
         
         Tolliga seotud valdkondades ühiselt hallatavate ja käitatavate IT-süsteemide kohta on vaja välja töötada pikaajaline ja sidus strateegia, võttes arvesse ressursside piiratust ja finantsmõju.
         
            Suhtlemine muude ametiasutustega
         
         Toll on rahvusvahelise kaubanduse järelevalve teostamise juhtiv asutus. Paremini toimiva tolliliidu saavutamisel on kõige tähtsam läheneda poliitika kujundamisele integreeritumalt, kaasates komisjoni ja liikmesriike. Efektiivsuse saavutamiseks on määrava tähtsusega tolli ja muude asutuste vaheline suhtlemine ja tegevuse kooskõlastamine ja see võib samuti tuua kasu nappide ressursside kasutamisel.
         
            Tiheda suhtlemise tagamine kaubandusringkonnaga
         
         Maailmas, kus üha suureneb kaubanduslik vastastikune sõltuvus ja eksisteerivad tarneahelad, ei hinnata tolli tegevuse tõhusust mitte ainult ühiskonnale ja riigi rahandusele pakutava kaitse alusel, vaid ka lähtudes kiirusest, millega toll seaduslikku kaubandust haldab. ELi tolliliidu hea juhtimine eeldab tolliasutuste tugevat ja süstemaatilist suhtlemist kaubandusringkonnaga ELi ja liikmesriigi tasandil, et valmistada ette lahendused, mis on kooskõlas ärimudelite ja rahvusvaheliste standarditega.
         
            Tolli poliitilise profiili suurendamine
         
         Tolli roll on viimastel aastatel märkimisväärselt arenenud, pidevalt on lisandunud uusi ülesandeid muudes valdkondades kui maksukogumine ja salakaubavedu. On oluline, et seda panust poliitilisel tasandil, sealhulgas ministrite nõukogus, ja rahva hulgas õigesti mõistetakse ja toetatakse. Sellega seoses tuleks korraldada uuring tolli töörühmade nõukogus tõhusama strateegilise kasutamise ja nende töörühmade nõukogu struktuuris parema paigutamise kohta.
         Nende prioriteetsete ülesannete täitmine nõuab tollipoliitika kooskõlastamise tugevdamist ELis. See eeldab n.ö uut algust, vaadates läbi organid ja eksperdirühmad, mis tegelevad ELi tolliliidu rakendamisega ELi tasandil, ja ratsionaliseerides nende tegevust. Komisjonile tollipoliitika küsimustes nõu andva tollipoliitika töörühma lisas esitatud pädevuse kasutamisel peaks töörühm olema proaktiivne ja keskenduma edasist tegevust käsitlevale strateegiale ning selle järkjärgulisele operatiivsele rakendamisele;
         
            tervitavad nõukogu järelduste vastuvõtmist ELi tolliliidu olukorda käsitleva teatise kohta.